ഹൃദയത്തിൽ മായം കാട്ടും ബിംബം നിൻ കൺമുന്നിൽ മായില്ല!
കാണാ കടങ്കഥകൾക്കുത്തരം കാലം പറയുമോ?
ചുറ്റിവരും ഇരുട്ടിലെ നിഴൽ വേട്ടകൾ
നിശബ്ദത അലയടിക്കുമ്പോൾ ഒടുങ്ങുമോ?
ഉത്തരമില്ലാ പുരാവൃത്തങ്ങൾ കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
ഇൻസ്പെക്ടർ ഋഷി
സത്യ മാമൻ.
- സത്യ മാമാ. - സത്യ മാമാ.
- ഹലോ. - ഹായ് മാമാ.
- ഹേയ്! അമീർ! - നിങ്ങളെന്താ ഇന്നലെ വരാഞ്ഞത്?
ഇത് സർക്കാർ വാഹനമാണ്. അതില്‍ കയറരുത്!
- സൂക്ഷിച്ച് താഴെയിറങ്ങൂ. - ശരി.
മാമാ, ഇന്ന് ഞങ്ങൾക്ക് എന്താ കൊണ്ടുവന്നത്?
ഞാൻ നിനക്ക് കാരപ്പഴം കൊണ്ടുവന്നിട്ടുണ്ട്.
- കൊള്ളാം. - എൻ്റെ തോട്ടത്തിൽ നിന്ന് ഇപ്പോ പറിച്ചതാണ്.
അപ്പോ എനിക്കോ?
ഹായ്. ഒരു പൂച്ചെടി.
ബാർലീരിയ പ്രയൊനൈറ്റിസ്.
ബാർലി... പ്രിയാ... എന്താ?
വല്ലാത്തൊരു പേരാണല്ലോ മാമാ. നാക്കുളുക്കുന്നു.
നമ്മുടെ നാട്ടിൽ ഇതിനെ എന്താ വിളിക്കുക?
സാധാരണയായി ഇതിനെ "മഞ്ഞക്കനകാംബരം" എന്നു വിളിക്കും.
ഈ പൂവിൻ്റെ ഇതളുകൾ
നിൻ്റെ നഖങ്ങളിൽ ഇങ്ങനെ ഒട്ടിച്ച് നല്ല അലങ്കാരമായി ഉപയോഗിക്കാം.
ആഹാ. ആണോ? അത് അടിപൊളിയായിരിക്കും.
സത്യാ, വേഗം വാ! ഭക്ഷണം തണുക്കുന്നു!
എല്ലാവരും അകത്തേക്ക് വരൂ!
നമുക്ക് പോയി കഴിക്കാം മാമാ.
ശരി.
നീ പരീക്ഷ എങ്ങനെ എഴുതി? ഇത്തവണയെങ്കിലും കണക്കിൽ ജയിക്കുമോ?
എൻ്റെ ദൈവമേ... നാക്കിൽ വെള്ളമൂറുന്നു.
ഫരിയാമ്മയുടെ മീൻകറിയെ വെല്ലാനാവില്ല.
ഇതിൽ മാങ്ങ ചേർത്തിട്ടുണ്ടോ?
ചേർത്തു, കാരണം നിങ്ങൾക്കത് ഇഷ്ടമാണല്ലോ.
- മതി. - നന്നായി കഴിക്കൂ.
കുറച്ചുകൂടി കഴിക്കൂ. ഇതാ.
- അദ്ദേഹത്തിന് ഒരു കഷണം കൊടുക്കൂ. - ശരി മാമീ.
കല്യാണം കഴിക്കുന്നതുവരെയേ സത്യയ്ക്ക് എൻ്റെ ഭക്ഷണം ആസ്വദിക്കാനാവൂ.
എപ്പോഴാണ് കല്യാണം കഴിക്കുന്നത്?
നീയിവനെ മീൻകറിയുടെ പേരുപറഞ്ഞ് വിളിച്ചപ്പോഴേ ഞാനൂഹിച്ചു.
മിണ്ടാതിരിക്ക്. അവൻ ആഹാരം കഴിക്കട്ടെ.
ഞാൻ അദ്ദേഹത്തോടാണ് സംസാരിക്കുന്നത്. നിങ്ങൾക്കെന്താ പ്രശ്നം?
അദ്ദേഹത്തിനും ഒരു ഭാര്യയും കുടുംബവും വേണ്ടേ?
പ്രായമേറി വരികയല്ലേ? എത്രകാലം കല്യാണം കഴിക്കാതെയിരിക്കും?
കിഴവി പറഞ്ഞത് ശരിയാണ്. ഒരു കല്യാണമെങ്കിലും കഴിച്ചൂടേ?
അയ്യോ. എൻ്റെ ചേട്ടാ.
എനിക്കങ്ങനെ ഒരു പ്ലാനും ഇല്ല.
തലയ്ക്കുമേലെ വരെ ഉത്തരവാദിത്തങ്ങളാണ്.
നീ കേട്ടല്ലോ കിഴവീ? ഇനി മിണ്ടാതിരിക്ക്, അവൻ കഴിക്കട്ടെ.
മനുഷ്യാ, എന്താണിത്? ഏതുനേരവും എന്നെ "കിഴവീ" എന്നു വിളിക്കുന്നത്?
നിങ്ങളെന്താ ചെറുപ്പക്കാരനാണോ? ആ മുഖം കണ്ടാലും മതി.
ഇദ്ദേഹത്തിന് എന്നെക്കാൾ ഏഴുവയസ്സ് കൂടുതലുണ്ട്.
സത്യാ, ഈ ഗ്രാമം മുഴുവൻ അക്കാര്യം അറിയാം.
നോക്കൂ, കഴിച്ച ഉടനേ ഡ്യൂട്ടിക്കായി തിരക്കിട്ട് പോകരുത്.
നാഗൂർ ദർഗയിലെ ഒരു സിദ്ധൻ്റെ അടുത്തുനിന്ന് ഏലസ്സുകൾ ജപിച്ചു കൊണ്ടുവന്നിട്ടുണ്ട്.
രണ്ടാളും അത് കയ്യിൽ കെട്ടണം.
എന്തിനാ പെണ്ണേ?
നിങ്ങൾ കാട്ടിൽ അലഞ്ഞു നടക്കുകയല്ലേ.
അവിടെ എന്തോ രച്ചി ഉണ്ടെന്ന് എല്ലാവരും പറയുന്നു.
കേട്ടാലേ പേടിയാകും.
എനിക്കിവിടെ സമാധാനമായിരിക്കണം.
അതുകൊണ്ടാണ്.
ഇങ്ങോട്ടു നോക്ക്. ഗ്രാമത്തിലെ സ്ത്രീകളുമായി പരദൂഷണം പറഞ്ഞിട്ട്,
അത് ഇവിടെക്കൊണ്ട് വിളമ്പരുത്. മനസ്സിലായോ? അവിടെത്തന്നെ വച്ചിട്ട് വന്നേക്കണം.
അവിടെ രച്ചിയുമില്ല ഒരു മോഹിനിയുമില്ല.
ഞാൻ ആകെ കണ്ടിരിക്കുന്ന പിശാച്... ഇവളാണ്!
നിങ്ങളെ ഞാൻ...
ചൂട് കറിയെടുത്ത് ഞാൻ നിങ്ങളുടെ മുഖത്തൊഴിക്കും!
കറി ചോറിലാണ്, മുഖത്തല്ല ഒഴിക്കേണ്ടത്.
നിങ്ങൾക്കിനി കറിയില്ല. അതിങ്ങു തരൂ.
വിശന്ന് ചാകുന്നതാണ് നല്ലത്.
സത്യാ, ഒരുകഷണം മീൻ കൂടി എടുക്കൂ. ചോറിനൊപ്പം കുഴയ്ക്കൂ.
- കുറച്ചു വേണോ? - അത് അവർക്കല്ല.
- എടുക്കൂ. - അത് നിങ്ങൾക്കുമാത്രമാണ് അനിയാ.
വേഗമാകട്ടെ. നമുക്ക് ഈ മൂന്നു ചെറുപ്രതിമകളും ഡൽഹിക്ക് അയയ്ക്കണം.
സിംഗപ്പൂരിനുള്ള സ്പെഷ്യൽ ഓർഡർ പരുന്തിൻ്റെ ചെറുപ്രതിമ തയ്യാറാണോ?
- അത് റെഡിയാണ്, പക്ഷേ ആദ്യം കാശ് ചോദിക്കണം. - ശരി സർ.
- ഹേയ്, കനിക? - എന്താ?
സാർ പോകാനിറങ്ങുകയാണെന്ന് തോന്നുന്നല്ലോ?
അവൻ പോകുമെന്ന് ഭീഷണിപ്പെടുത്തിയാൽ എൻ്റെ മനസ്സ് മാറുമെന്ന് കരുതിയോ?
ഞാനാ പെണ്ണിനെ സ്വീകരിക്കുമെന്ന്?
- നിങ്ങൾ കരുതും പോലെയല്ല. - പിന്നെന്താ?
അവൻ കുറച്ചുനാൾ തേൻകാട് താമസിക്കാൻ പോകുന്നു, എന്തോ അന്വേഷണത്തിന്.
- നീ ഇറങ്ങിയോ? - പാക്ക് ചെയ്തുകൊണ്ടിരിക്കുന്നു.
- എത്തിയാൽ എന്നെ വിളിക്കണം, ഓക്കേ? - എന്താ?
നീ വരുന്നില്ലേ? എന്താ?
സർ എന്നോട് ഓഫീസിലെ ബാക്കിവന്ന പേപ്പർവർക്ക് തീർക്കാൻ പറഞ്ഞു.
- അതുതന്നെ നല്ലൊരു പണിയാണ്. - അയാൾ മനഃപൂർവം നമ്മളെ പിരിക്കുകയാണ്.
മനഃപൂർവമോ? അതിൻ്റെ അർത്ഥം എന്താണ്?
"ഭിന്നിപ്പിച്ചു കീഴടക്കുക," എന്നാണിതിനു പറയുക.
- ചരിത്രക്ലാസ്സിൽ പഠിച്ചിട്ടില്ലേ? - എനിക്ക് മനസ്സിലായി.
ആരെങ്കിലും നമ്മുടെ സ്ഥാനം തട്ടിയെടുത്ത് നമ്മളെ ഭരിക്കാൻ വന്നാൽ, അത് വല്യ വിഷമമാണ്.
പക്ഷേ അയാളുമായി ഒത്തുപോകാൻ നോക്കൂ.
അയാളെപ്പറ്റിയുള്ള മുൻവിധി
ജോലിയെ ബാധിക്കാൻ അനുവദിക്കരുത്. മനസ്സിലായോ?
ഗുരോ, അവിടുത്തെ ഉപദേശം കഴിഞ്ഞോ, അതോ ഇനിയുമുണ്ടോ?
ശരി, നിനക്കിപ്പോൾ പോകാം. ഞാൻ പിന്നെക്കാണാം.
- ബൈ. - ഓക്കേ, ബൈ.
നിങ്ങളെ എന്തോ വിഷമിപ്പിക്കുന്നുണ്ടെന്ന് തോന്നുന്നു.
വ്യക്തിപരമാണെങ്കിൽ, പറയേണ്ട.
പക്ഷേ അത് കേസ് സംബന്ധമാണെങ്കിൽ, മനസ്സിലുള്ളത് പറയൂ.
നിങ്ങൾക്ക് ഈ അമാനുഷിക ശക്തികളിൽ വിശ്വാസമുണ്ടോ?
എന്താ ചോദിച്ചത്?
അത്...
വിശദീകരിക്കാനാവാത്ത ചില പ്രശ്നങ്ങൾ ഈ കേസിലുണ്ട്.
പോലീസ് നായകളുടെ പെരുമാറ്റം ദുരൂഹമായിരുന്നു.
എന്തോ ബാധകേറിയപോലെയാണ് അവ കുരച്ചത്.
പെട്ടെന്ന് നിശ്ശബ്ദരായി, പിന്നെ എന്തോ കണ്ട് പേടിക്കുകയും ചെയ്തു.
കാട്ടിലാകെ ഭയാനകമായ ഒരു ശബ്ദം നിറഞ്ഞുനിന്നു.
നമുക്കതിന് ഒരു വിശദീകരണം ഇല്ല സർ.
ഉദാഹരണത്തിന് ആ ജഡത്തിലുണ്ടായിരുന്ന വല കെട്ടുന്ന പ്രാണികളെ എടുക്കാം.
കുറ്റവാളി ഈ വലകെട്ടുന്ന പ്രാണികളെ ഒരു സഞ്ചിയിലിട്ട് കൊണ്ടുവന്ന്,
അവയെ കൊലനടത്തിയ സ്ഥലത്ത് ഇട്ടു എന്ന് നമുക്ക് പറയാനാകുമോ സർ?
ഞാൻ ഇന്നലെ രാത്രി ദേവതകളെയും പൈശാചിക ശക്തികളെയും പറ്റി വായിക്കുകയായിരുന്നു.
ലോകമെമ്പാടുമുള്ള നമ്മുടെ സംസ്കാരങ്ങളിൽ,
അവയുടെ ആത്മീയതയിൽ മൃഗങ്ങൾക്ക് ഒരു പ്രധാന സ്ഥാനമുണ്ട്.
ഗ്രീക്ക് ദേവനായ സിയൂസ്, അദ്ദേഹത്തിൻ്റെ പരുന്ത്,
ഈജിപ്തിലെ ശവകുടീരങ്ങളിൽ കാണുന്ന പൂച്ചകൾ,
ജാപ്പനീസ് സംസ്കാരത്തിൽ നമുക്ക് കാണാനാകുന്ന പാമ്പുകളും കുറുക്കന്മാരും.
നമ്മുടെ ദൈവങ്ങൾക്കും മൃഗങ്ങൾ വാഹനങ്ങളായുണ്ട്, അല്ലേ?
ശിവഭഗവാൻ്റെ കാള, ഗണപതി ഭഗവാൻ്റെ എലി,
പിന്നെ മുരുകഭഗവാൻ്റെ മയിൽ.
അതുപോലെ ഈ പ്രാണികൾ വനരച്ചിയുടെ വാഹനങ്ങളാണ്.
ഈ പുസ്തകത്തിൽ പറയുന്നത്,
വനരച്ചി ആരെയെങ്കിലും കൊന്നുകഴിഞ്ഞാൽ,
ഈ പ്രാണികൾ ആ ജഡത്തിനുമേൽ ഒരു വലകെട്ടും എന്നാണ്.
ഇത് ഒരു ശവസംസ്കാര ചടങ്ങായിട്ടാണ് കാണിച്ചിരിക്കുന്നത്.
ഈ രച്ചി തന്നെയാണ് ഈ കൊലകൾ ചെയ്തിരിക്കുന്നത് എന്നാണോ പറയുന്നത്?
നിങ്ങൾ പോലീസ് റിപ്പോർട്ട് അങ്ങനെയാണോ എഴുതുക?
ദയവായി CB-CID-യിൽ പ്രവർത്തിക്കുന്ന ഒരു അന്വേഷണ ഉദ്യോഗസ്ഥനെപ്പോലെ പെരുമാറുക.
അങ്ങനെ ഒരാളെപ്പോലെ ചിന്തിക്കുക.
നമുക്ക് ദുരൂഹമെന്ന് തോന്നുന്ന പല കാര്യങ്ങളിലും,
തീർച്ചയായും യുക്തിപരവും ശാസ്ത്രീയവുമായ ഒരു വിശദീകരണം ഉണ്ടാവും.
പക്ഷേ... എല്ലാറ്റിനും നിങ്ങൾക്ക് തയ്യാർ ചെയ്തു വച്ചിരിക്കുന്ന ഉത്തരങ്ങൾ കിട്ടില്ല.
അവയുടെ പിന്നാലെ പോയി അത് കണ്ടുപിടിക്കുകയാണ് നമ്മുടെ കടമ.
അതിഥിമന്ദിരം തേൻകാട് വന വിഭാഗം
അകത്തേക്ക് വരൂ.
- പരമൻ? - പറയൂ സർ.
- ഇവരുടെ സാധനങ്ങൾ ഇറക്കൂ. - ശരി സർ.
ഇതെന്താ?
വന്നുകയറുമ്പോൾ തന്നെ അപശകുനം.
ഇത് കണക്ഷൻ ലൂസായതാണ്.
ഈ കെട്ടിടം വളരെ പഴയതാണ്. ഇത് ബ്രിട്ടീഷുകാരുടെ കാലത്ത് പണിതതാണ്.
ഇപ്പോഴിത് സർക്കാരുദ്യോഗസ്ഥരുടെ അതിഥിമന്ദിരമാണ്.
അയ്യനാർ, നിങ്ങൾക്ക് ആ മുറി എടുക്കാം.
ശരി സർ.
- ഇവ മുറിയിലേക്ക് കൊണ്ടുപോകൂ. - ശരി സർ.
ഋഷി, നിങ്ങൾക്ക് ഈ മുറി ഉപയോഗിക്കാം.
നിങ്ങൾക്ക് ഏതുതരം ഭക്ഷണം വേണമെങ്കിലും ലഭിക്കും.
കാവൽക്കാരനോട് പറഞ്ഞാൽ മാത്രം മതി, അയാൾ സന്തോഷത്തോടെ പാചകം ചെയ്തുതരും.
എങ്കിൽ ഞാനിറങ്ങട്ടെ.
നന്ദി. നിങ്ങൾ നേരിട്ട് വന്ന് ഇതെല്ലാം സൗകര്യപ്പെടുത്തുമെന്ന് ഞാൻ കരുതിയില്ല.
ഒരു പ്രശ്നവുമില്ല.
സത്യാ, എനിക്കൊരു കാര്യം ചോദിക്കാനുണ്ട്.
ഒരു ഫോറസ്റ്റ് ഗാർഡിന് കാലിൽ മൃഗക്കെണി കുടുങ്ങി പരുക്കേറ്റു എന്നു ഞാൻ കേട്ടു.
അവൾ പറയുന്നത് വനരച്ചി അവളെ കൊല്ലാൻ പിന്നാലെ ചെന്നു എന്നാണ്.
അത് ശരിയാണോ?
നിങ്ങളത് ഒളിച്ചത് എന്തിനെന്ന് മനസ്സിലാകുന്നില്ല.
ഇതൊരു നിർണ്ണായക വിവരമാണ്.
കൊലയാളി ഏതു തരത്തിലുള്ള ഇരകളെയാണ് ലക്ഷ്യം വയ്ക്കുന്നതെന്ന് എനിക്കറിയണം.
ഇതൊരു ഒറ്റപ്പെട്ട സംഭവമല്ല ഋഷി.
പലരും വനരച്ചിയെ കണ്ടെന്ന് അവകാശപ്പെടുന്നുണ്ട്.
അതുകൊണ്ടാണ് ഞാൻ അറിയിക്കാഞ്ഞത്.
നിങ്ങളോ?
നിങ്ങൾ വനരച്ചിയെ കണ്ടിട്ടുണ്ടോ?
ഇതുവരെ ഇല്ല.
ഞാനതിനെ കണ്ടാൽ,
നിങ്ങൾ പിടിക്കുന്നതിനു മുമ്പ് ഞാനതിനെ പിടിക്കും.
സർ, നിങ്ങളെന്നെ വിളിച്ചിരുന്നോ?
ഞാൻ പുനിത വരാനാണ് പറഞ്ഞത്. അവളെവിടെ?
അവൾക്ക് വടക്കുപാളയത്തിൽ ഡ്യൂട്ടി നൽകിയിരിക്കുകയാണ്.
അതുകൊണ്ടാണ് ഇർഫാൻ സർ എന്നെ ഇങ്ങോട്ടയച്ചത്.
നീയെന്താ യൂണിഫോം ഇടാത്തത്?
സോറി സർ. ഞാൻ ലീവിലായിരുന്നു.
അത്യാവശ്യമാണെന്ന് ഇർഫാൻ സർ പറഞ്ഞു, അതുകൊണ്ട് ഞാൻ പെട്ടെന്ന് പോന്നു.
ഇത് ബീറ്റ് ഓഫീസർ കാത്റിൻ. നിങ്ങൾക്ക് കാട്ടിനുള്ളിൽ പോകണമെങ്കിൽ,
ഇവർ കൊണ്ടുപോകും.
ഗ്രാമത്തിലെ ആളുകളുമായി സംസാരിക്കണമെങ്കിൽ, ഇവർ സൗകര്യം ചെയ്തുതരും.
അതായത്, ഈ അന്വേഷണത്തിൽ നിങ്ങൾക്ക്
എന്തു സഹായം വേണമെങ്കിലും ഇവരുടെ സഹായം തേടാവുന്നതാണ്.
സർ.
ക്വാർട്ടേഴ്സിൽ നിന്ന് സാധനങ്ങൾ കൊണ്ടുവന്നോളൂ.
നിനക്കിവിടെ ഒരു മുറി തയ്യാറാക്കിയിട്ടുണ്ട്.
കാവൽക്കാരൻ താക്കോൽ തരും.
ശരി സർ.
ശരി, എന്നാൽ ഞാൻ ഇറങ്ങട്ടെ.
പറയൂ?
ഹേയ്.
നീ ഫോണെടുക്കുമെന്ന് ഞാൻ കരുതിയില്ല.
നീ ഉറങ്ങുകയായിരുന്നോ? ഞാൻ ശല്യപ്പെടുത്തുകയാണോ?
എന്താ പറയാനുള്ളതെന്നു വച്ചാൽ പറഞ്ഞിട്ട് ഫോൺ വയ്ക്കൂ.
ദിവസവും നടക്കുന്ന സംഭവങ്ങൾ...
എല്ലാ രാത്രിയിലും നിന്നോട് പറയുന്നത് ഒരു ശീലമായിപ്പോയി.
കഴിഞ്ഞ രണ്ടുകൊല്ലം ഒരു ദിവസം പോലും ഞാൻ നിൻ്റെ ശബ്ദം കേൾക്കാതെ ഉറങ്ങിയിട്ടില്ല.
അഭിമുഖീകരിക്കുന്ന ഏതു പ്രശ്നവും...
കൈകാര്യം ചെയ്യാമെന്ന ആത്മവിശ്വാസം ഉള്ള ഒരാളാണ് ഞാൻ.
ഈ ജോലിയിൽ ഞാനനുഭവിക്കുന്ന സമ്മർദ്ദം,
എൻ്റെ മാതാപിതാക്കളുടെ പീഡനം...
ഇവയൊന്നും എന്നെ അത്ര ബാധിക്കാറില്ല.
പക്ഷേ എന്നോടുള്ള നിൻ്റെ ദേഷ്യം, നിൻ്റെ ഉദാസീനത,
എന്നോട് മിണ്ടാതിരിക്കുന്നത്...
എന്നെ വിഷമിപ്പിക്കുകയും ഒറ്റപ്പെടുത്തുകയും ചെയ്യുന്നു.
ദയവായി എന്നെ ഇങ്ങനെ പൂർണ്ണമായി ഉപേക്ഷിക്കരുത്.
എനിക്കിത് നിന്നോട് പറയണമായിരുന്നു.
അത്രയേയുള്ളൂ.
ഗുഡ് നൈറ്റ്.
കോളേജ് ഗാങ്ങ്
നാശം.
- ഹേയ് ഹീരാ. - ഹേയ്.
- എന്തുണ്ട്? - ഹായ് ചിത്തു.
സോറി, ഞാൻ പെട്ടെന്ന് നിന്നെ വീഡിയോ കോൾ ചെയ്തു.
നിനക്ക് ജോലിത്തിരക്കാണോ? ഞാൻ പിന്നെ വിളിക്കട്ടേ?
വേണ്ട. കുഴപ്പമില്ല. ഞാൻ വീട്ടിലാണ്.
ശരി എന്നാൽ.
ഞാൻ ഇതിനുമുമ്പ് വിളിക്കേണ്ടതായിരുന്നു. ഞാൻ നിന്നെപ്പറ്റി ആലോചിക്കുകയായിരുന്നു.
ആണോ?
അതേ.
ശരി.
എനിക്കൊരു ചെറിയ സഹായം വേണം.
അടുത്തയാഴ്ച കോയമ്പത്തൂരിൽ എനിക്ക് ജോലിക്കുള്ള ഒരഭിമുഖം ഉണ്ട്.
മമ്മിയും ഡാഡിയും തിരക്കിലാണ്, അതുകൊണ്ട് അവർക്ക് എൻ്റെകൂടെ വരാനാവില്ല.
അവരെന്നെ ഒറ്റയ്ക്ക് ഹോട്ടലിൽ താമസിക്കാനും വിടില്ല.
അതുകൊണ്ട്, നിനക്ക് വിരോധമില്ലെങ്കിൽ, ഞാൻ രണ്ടുദിവസം നിൻ്റെകൂടെ താമസിക്കട്ടെ?
- തീർച്ചയായും, സ്വാഗതം ഹീരാ. - ഉറപ്പാണോ?
വാടോ.
വളരെ സന്തോഷം ചിത്തു. എനിക്ക് നിന്നെക്കാണാൻ തിടുക്കമാവുന്നു.
എനിക്കും.
ശരി. ബൈ.
ബൈ.
അവർ റോബർട്ടിനെ കാട്ടിനകത്തുവച്ചാണ് കൊന്നത്.
പക്ഷേ അവർ ഏകാംബരത്തിനെ കൊന്നത്
ഗ്രാമത്തിലെ അയാളുടെ വീട്ടിൽ നിന്ന് തട്ടിക്കൊണ്ടുപോയിട്ടാണ്.
കൊലയാളികൾ കൂടുതൽ ധൈര്യമാർജ്ജിക്കുന്നു.
അടുത്ത ആക്രമണം എവിടെയും ആകാം.
അവർക്ക് ഏകാംബരത്തെ വീട്ടിൽ വച്ചുതന്നെ കൊല്ലാമായിരുന്നു.
എന്താ അങ്ങനെ ചെയ്യാഞ്ഞത്?
റിസ്ക് എടുത്ത് കാട്ടിൽ കൊണ്ടുപോയി കൊന്നത് എന്തിനാവും?
എല്ലാ കൊലപാതകങ്ങളും കാടുമായും ഉള്ള ബന്ധം...
അവർ നമ്മളെ അറിയിക്കാൻ ശ്രമിക്കുകയാണ്.
സർ.
സർ, ഞാനാണ് വണ്ടി ഓടിക്കേണ്ടത്.
ദയവായി താക്കോൽ തരൂ.
എവിടെപ്പോകണം സർ?
ഏകാംബരം കൺസ്ട്രക്ഷൻസിലേക്ക്.
- നിങ്ങൾക്ക് അതെവിടെയാണെന്ന് അറിയുമോ? - എനിക്കറിയാം സർ.
ഇവിടുന്ന് 10 കി.മീ ദൂരമുണ്ട്.
നെല്ലിയാമ്പതി റോഡ് വഴി പോയാൽ നമ്മൾ 15 മിനിറ്റിൽ എത്തും.
ഇത് നിങ്ങളുടെ സ്വന്തം ഗ്രാമമാണോ കാത്റിൻ?
അതേ സർ, ഞാൻ ഇവിടെനിന്നാണ്.
നിങ്ങൾ വനം വകുപ്പിൽ ചേർന്നിട്ട് എത്രകാലമായി?
2019 മുതൽ.
അതിനുമുമ്പ്?
ബി.എസ്സി ബോട്ടണിയും ബി.എഡ്ഡും കഴിഞ്ഞ് സർക്കാർ സ്കൂൾ ടീച്ചറായി ജോലി ചെയ്തു.
അപ്പോഴാണ് 2019-ൽ തമിഴ്നാട്ടിൽ ആദ്യമായി
സ്ത്രീകളെ ഫോറസ്റ്റ് ഗാർഡുമാരായി നിയമിക്കുന്നത്. ഞാൻ ഉടനേ അപേക്ഷിച്ചു.
ശരിയാണ്.
അതായിരുന്നു ആദ്യത്തെ കൂട്ട നിയമനം, അല്ലേ?
തമിഴ്നാട്ടിൽ എല്ലായിടത്തൂന്നും 190 വനിതാ ഫോറസ്റ്റ് ഗാർഡുമാരെ നിയമിച്ചതായി കേട്ടു.
അതേ സർ.
ഞങ്ങൾക്ക് ആറുമാസത്തെ പരിശീലനം ഉണ്ടായിരുന്നു,
കോയമ്പത്തൂരിലെ ഫോറസ്റ്റ് അക്കാദമിയിലും തേനിയിലെ ഫോറസ്ട്രി ട്രെയിനിങ് കോളേജിലും.
അതിനുശേഷം എനിക്ക് ഇവിടെത്തന്നെ നിയമനം ലഭിച്ചു.
ആ ഫോറസ്റ്റ് ഗാർഡിൻ്റെ കാല് മൃഗക്കെണിയിൽ
അകപ്പെട്ടപ്പോൾ നിങ്ങൾ കൂടെയുണ്ടായിരുന്നു എന്ന് ഞാൻ കേട്ടു.
അതേ സർ.
ഞങ്ങൾ രണ്ടുപേരും അന്നുരാത്രി പട്രോൾ ഡ്യൂട്ടിയിലായിരുന്നു.
നിങ്ങളും രച്ചിയെ കണ്ടെന്ന് സെൽവി പറഞ്ഞു.
ഇല്ല സർ, അത് എന്തോ ഒരു നിഴൽ പോലെയാണ് തോന്നിയത്.
അതൊരു പുള്ളിപ്പുലിയോ കരടിയോ ആയിരുന്നിരിക്കണം.
ഇരുട്ടിൽ വ്യക്തമല്ലായിരുന്നു.
കഴിഞ്ഞ അഞ്ചുവർഷത്തെ ഞങ്ങളുടെ പ്രോജക്ടുകളാണിവ.
അതിനു മുമ്പുള്ള പ്രോജക്ടുകളുടെ ഫയലുകൾ സ്റ്റോർ റൂമിലുണ്ട്.
- ഞാൻ അവയും കൊണ്ടുവരണോ സർ? - വേണ്ട.
അവ ഇപ്പോൾ ആവശ്യമില്ല. ആവശ്യമെങ്കിൽ ഞാൻ ചോദിക്കാം.
ഏകാംബരത്തിൻ്റെ ഫോൺ എവിടെ?
അത് അദ്ദേഹത്തിൻ്റെ അടുത്തുണ്ടാവണം സർ.
അത് അയാളുടെ കിടക്കയ്ക്കരികിൽ ഉണ്ടായിരുന്നു, ഓർക്കുന്നോ?
അത് നമ്മൾ തെളിവായി എടുത്തിരുന്നു.
അത് അയാളുടെ സ്വന്തം ഫോണാണ്. ഞാനത് പരിശോധിച്ചു.
ചില ബന്ധുക്കളുടെയും സുഹൃത്തുക്കളുടെയും വിവരങ്ങളല്ലാതെ അതിൽ മറ്റൊന്നുമില്ല.
ഞാൻ ചോദിക്കുന്നത് അയാളുടെ മറ്റൊരു ഔദ്യോഗിക ഫോണിനെപ്പറ്റിയാണ്.
അയാൾ ജോലിസംബന്ധമായി ഉപയോഗിച്ചിരുന്നത്.
അങ്ങനെയൊരു ഫോണിനെപ്പറ്റി എനിക്കറിയില്ല സർ.
ഉണ്ടെങ്കിൽത്തന്നെ, അദ്ദേഹം അത് എവിടെവച്ചു എന്ന് എനിക്കറിയില്ല.
എനിക്ക് നിങ്ങളുടെ മുഴുവൻ ജീവനക്കാരെയും ചോദ്യം ചെയ്യണം.
- ശരി സർ. - ദയവായി അവരെ അറിയിക്കൂ.
ഞാനവരോട് പറയാം സർ.
സർ, ഇവിടെ ഒരു പുതിയ റോഡുണ്ടാക്കാനായിരുന്നു കരാർ.
- ശരി. - ഈ സ്ഥലം
ഇവിടുന്ന് രണ്ടു കിലോമീറ്റർ വടക്കുള്ള ഹൈവേയുമായി ബന്ധിപ്പിക്കാൻ.
അങ്ങനെയാണോ?
പക്ഷേ ഇവിടെ ജോലിക്കാരെ ആരെയും കാണുന്നില്ലല്ലോ.
ഇന്നവർക്ക് ജോലിയില്ലേ?
- ഈ പ്രോജക്ട് നടക്കാൻ സാദ്ധ്യതയില്ല സർ. - അതെന്താ?
നമുക്ക് സർക്കാർ ഓർഡർ ലഭിച്ചെങ്കിലും,
ഏകാംബരൻ സർ ഇല്ലാതെ ഒരു പണിയും നടക്കില്ല,
ഈ കമ്പനി അദ്ദേഹത്തിൻ്റെ സ്വന്തമായിരുന്നല്ലോ.
ഇനിയവർക്ക് പുതിയൊരു ടെൻഡർ തയ്യാറാക്കി ലേലം തുടങ്ങണം.
ആ നടപടിക്രമത്തിന് കുറഞ്ഞത് എട്ടോ ഒൻപതോ മാസമെടുക്കും.
ഈ കരാറിൽ കണ്ണുള്ള മറ്റേതെങ്കിലും കമ്പനിയുണ്ടോ?
- തീർച്ചയായും. - എനിക്കാ ലിസ്റ്റ് വേണം.
ഞാൻ ഓഫീസിൽ നിന്ന് എടുത്തുതരാം.
പിന്നെ എനിക്ക് നിങ്ങളുടെ ജോലിക്കാരുമായി സംസാരിക്കണം. അതും കൂടി തയ്യാറാക്കൂ.
തീർച്ചയായും സർ.
- നമുക്ക് പോകാം? - ശരി.
- പണിയാൻ പോകുന്ന റോഡിൻ്റെ റൂട്ട് ഇതാണോ? - അതേ സർ.
വേഗം, അങ്ങോട്ടുപോകൂ. ആ മരത്തിനു പിന്നിൽ ഒളിക്കൂ.
സർ.
- അതെന്താ? - അറിയില്ല സർ.
സർ.
ഞാൻ അവിടെനിന്ന് കൈകാണിച്ചത് നിങ്ങൾ കണ്ടില്ലേ?
അവിടെ ഒരു ഷെഡ്ഡ് കണ്ടോ? അങ്ങോട്ട് പോകൂ, വേഗം.
സർ...
സോറി സർ.
എനിക്കറിയില്ലായിരുന്നു.
അത് സാരമില്ല.
- ചിത്രാ, എന്തുപറ്റി. അവൾക്കെങ്ങനെയുണ്ട്? - സർ.
സംഗീതയ്ക്ക് ബോധം വീണു.
പക്ഷേ നിർഭാഗ്യവശാൽ, കുഞ്ഞ് ഗർഭത്തിൽത്തന്നെ മരിച്ചു.
ഡോക്ടർമാർക്ക് ഒന്നും ചെയ്യാനായില്ല.
- ഇതെപ്പോഴാണ് നടന്നത്? - ഇപ്പോൾ.
അവൾ അതിൻ്റെ ആഘാതത്തിലാണ്.
അവളെൻ്റെ ഭർത്താവിനെ കൊന്നു!
അവളെൻ്റെ കുഞ്ഞിനെ കൊണ്ടുപോയി!
എന്നെയെന്തിനാ വെറുതെവിട്ടത്?
എന്നെയും കൊല്ല്!
എരിയും ഹൃദയത്തിൻ ശാപമേ!
തീരാത്ത യുദ്ധത്തിനു കാരണം നീയാണ്
നിൻ്റെ നിലവിളികൾ ഒരു കത്തിപോലെ നിശബ്ദതയെ കീറിമുറിക്കുന്നു
വായുവിനെ കീറിമുറിച്ച് പോരാട്ടങ്ങളെ പിന്നിലാക്കി!
എന്താ? നീ കല്യാണം വേണ്ടെന്നുവച്ചോ?
പ്ലീസ്. നമുക്കത് സംസാരിക്കേണ്ട.
ഇതവരുടെ പതിവ് വഴക്കാണ്.
നാളെ എല്ലാം ശരിയാവും. നീ കാത്തിരുന്ന് കണ്ടോളൂ.
- ഇവർ എപ്പോഴും ഇങ്ങനെയാണ്. - ഇത്തവണ അല്ല.
ഞാനവളെ കണ്ടിട്ട് രണ്ടുമാസമായി.
- അത് കഴിഞ്ഞു. - ഇത്തവണ എന്തുപറ്റി?
ഹേയ്, നമുക്കീ വിഷയം വിടാമോ?
എൻ്റെ പ്രണയകഥ പറയാനാണോ നമ്മളിവിടെ കൂടിയത്?
പായും കാലം വീണ്ടെടുക്കാത്ത പൂവേ!
കണ്ണാടി പോലുള്ള പ്രണയത്തിൻ കണ്ണിൽ
കല്ലെറിഞ്ഞു പോവുകയോ!
അത് വിഷമായി മാറി എൻ്റെ ഹൃദയത്തെ തടവിലാക്കി
ചന്ദ്രു 9 മണിയാകുമ്പോഴേക്ക് വരുമെന്ന് പറഞ്ഞതാണല്ലോ. അവനെവിടെപ്പോയി?
അവൻ മഴയിൽ പെട്ടിട്ടുണ്ടാകും. ഇപ്പോ വന്നേക്കും.
അത് വിജി ആണെങ്കിൽ, ആ കോൾ ഒന്നെടുക്ക്.
ഋഷി, കോൾ എടുക്ക്. ഇല്ലെങ്കിൽ അവൾ വിളിച്ചുകൊണ്ടിരിക്കും.
എടുക്ക്.
നോക്ക്, ഇത് നല്ല സമയമല്ല.
നിനക്കെങ്ങനെ എന്നോടിത് ചെയ്യാനായി?
ഇത്രയും വർഷങ്ങൾ നമ്മൾ ഒന്നിച്ചായിരുന്നു, നിനക്കതിന് ഒരു വിലയുമില്ലേ?
വിജി, നമ്മളിത് ഇതിനകം സംസാരിച്ചതാണ്.
പറഞ്ഞതുതന്നെ വീണ്ടും പറയാനാകില്ല.
അപ്പോ, അത്രയേ ഉള്ളൂ അല്ലേ?
അതേ!
എൻ്റെ ജീവിതം പൂർണ്ണമായും തകർന്നു.
നീ എൻ്റെ ജീവിതം നശിപ്പിച്ചു.
എന്നോട് ക്ഷമിക്കൂ. എനിക്ക് പോകണം.
എന്നോട് സംസാരിക്കുന്നതിലും വലുതാണോ പബ്ബിൽ കൂട്ടുകാർക്കൊപ്പം കുടിക്കുന്നത്?
ഞാൻ പബ്ബിലാണെന്ന് നിനക്കെങ്ങനെ അറിയാം?
വിജി, എൻ്റെ ചോദ്യത്തിന് ഉത്തരം പറയൂ?
എനിക്ക് നിന്നെ കാണണം, ഇപ്പോൾ!
എനിക്ക് വരാനാവില്ല.
ഞാൻ പബ്ബിലാണെന്ന് നിനക്കെങ്ങനെ അറിയാം?
നീ ഇപ്പോ വന്നില്ലെങ്കിൽ ഞാൻ വണ്ടിയുടെ മുന്നിലേക്ക് ചാടും.
എന്താ?
നീ എവിടെയാ?
നാശം! നിങ്ങൾ എന്തിനാണ് എപ്പോഴും പതുങ്ങി വരുന്നത്?
സർ... ക്ഷമിക്കണം സർ.
കാവൽക്കാരന് അത്യാവശ്യമായി വീട്ടിൽ പോകേണ്ടിവന്നു,
അതുകൊണ്ട് നിങ്ങൾക്കുള്ള ഭക്ഷണം ഹോട്ടലിൽ നിന്ന് വാങ്ങി.
കതക് തുറന്നിരിക്കുകയായിരുന്നു, ഞാൻ കതകിൽ മുട്ടി,
നിങ്ങളെ ഒന്നുരണ്ട് തവണ വിളിച്ചു, പക്ഷേ വിളി കേട്ടില്ല.
ശല്യപ്പെടുത്തിയതിൽ ക്ഷമിക്കണം സർ.
ഇല്ല. ദയവായി നിൽക്കൂ.
എന്നോട് ക്ഷമിക്കൂ.
ഞാൻ മോശമായി പെരുമാറി.
ഭക്ഷണം കൊണ്ടുവന്നതിന് നന്ദി.
എനിക്ക് പലപ്പോഴും മൈഗ്രേൻ ഉണ്ടാകാറുണ്ട്.
അത് വരുമ്പോൾ, ഞാൻ അസ്വസ്ഥനാകും.
അത് ഞാൻ നിങ്ങളുടെ നേരെ കാണിക്കരുതായിരുന്നു. സോറി.
അത് സാരമില്ല സർ.
ഇഞ്ചിയും നാരങ്ങയും ചേർത്ത് അല്പം കട്ടൻ ചായ എടുക്കട്ടേ സർ?
അത് തലവേദനയ്ക്ക് വളരെ നല്ലതാണ്.
ഗംഭീരം.
ഇത് വളരെ നന്നായിരിക്കുന്നു.
ഇഞ്ചിയും നാരങ്ങയും കൂടാതെ മറ്റെന്തെങ്കിലും ചേർത്തോ?
ഞാൻ വാസനപ്പുല്ലും കരുപ്പെട്ടിയും ചേർത്തു.
മധുരം കൂടുതലാണോ?
അല്ല, എല്ലാം പാകമാണ്.
നിങ്ങൾക്ക് വിരോധമില്ലെങ്കിൽ...
ഞാൻ ഒന്ന് ചോദിച്ചോട്ടേ സർ?
അത് എൻ്റെ കണ്ണിനെപ്പറ്റിയാവും.
അതേ.
അത് എങ്ങനെ സംഭവിച്ചു?
മൂന്നുകൊല്ലം മുമ്പ് ഒരു സംഭവമുണ്ടായി.
ഒരു വെടിയേറ്റു.
ഒരു വെടിയുണ്ട എൻ്റെ കണ്ണ് തുളച്ചു.
ഈ കണ്ണിൻ്റെ കാഴ്ച പൂർണ്ണമായും നഷ്ടപ്പെട്ടു.
പക്ഷേ... നിങ്ങൾ എങ്ങനെ കാര്യങ്ങൾ ചെയ്യുന്നു?
ആദ്യം പ്രയാസമായിരുന്നു, പിന്നെ സമയമെടുത്തു.
വസ്തുക്കളെ ത്രിമാനമായി കാണാനുള്ള കഴിവ് നഷ്ടമായി.
ഞാൻ വസ്തുക്കളിൽ ചെന്നുമുട്ടി വീഴുമായിരുന്നു.
എനിക്ക് എല്ലാം വീണ്ടും പഠിക്കേണ്ടിവന്നു.
വീഴാതെ നടക്കാൻ, വാഹനമോടിക്കാൻ, അങ്ങനെ എല്ലാം.
ചുരുക്കിപ്പറഞ്ഞാൽ,
എനിക്ക് ഒറ്റക്കണ്ണുകൊണ്ട് എല്ലാം ചെയ്യാൻ പഠിക്കേണ്ടി വന്നു.
സൂക്ഷിച്ച്.
ഇതത്ര എളുപ്പമല്ല.
നിങ്ങളുടെ കാഴ്ചയുടെ പ്രശ്നം...
നിങ്ങളുടെ കേഴ്വിശക്തിയും ഘ്രാണശക്തിയും വർദ്ധിപ്പിച്ചിട്ടുണ്ടോ?
ചെറിയൊരളവിൽ.
പക്ഷേ... അതെനിക്ക് അമാനുഷിക ശക്തി ലഭിച്ചെന്നല്ല.
- ഹേയ്! - സർ.
ഇതെന്താ ഇത്ര സമയം എടുക്കുന്നത്?
സ്പെയർ പാർട്ടുകൾ തുരുമ്പു പിടിച്ചു സർ. പുതിയത് ടൗണിൽ നിന്നെത്താൻ താമസിച്ചു.
- ഇത് എത്രനേരം എടുക്കും? - രണ്ടുമണിക്കൂർ സർ.
- വേഗം തീർത്തിട്ട് എന്നെ വിളിക്ക്. - ശരി സർ.
നിങ്ങൾ ഇപ്പോഴും ഫാക്ടറിയിലാണോ?
ഇത് നിൻ്റെ മൂന്നാമത്തെ കോളാണ്!
ഞാൻ ഇവിടുത്തെ പണി കഴിഞ്ഞ് വരാമെന്ന് പറഞ്ഞല്ലോ!
പൂജാരി വന്നുകൊണ്ടിരിക്കുന്നു.
അദ്ദേഹത്തോട് ചോദിക്കാതെ ആ പാവയെ കത്തിച്ചതിൽ ദേഷ്യപ്പെട്ടു.
ഇന്നു രാത്രി തന്നെ നമ്മുടെ വീട്ടിൽ പൂജ ചെയ്യണമെന്ന് അദ്ദേഹം പറയുന്നു.
ഞാൻ എത്തിയേക്കാം. ഫോൺ വെക്ക്.
രത്തിനം ടീ ഫാക്ടറി
ഇനിയെന്താ വേണ്ടത് വിഡ്ഢിപ്പെണ്ണേ?
പൂജയ്ക്കുള്ള സാധനങ്ങളുടെ ലിസ്റ്റ് അയച്ചിട്ടുണ്ട്. വാങ്ങിയിട്ട് വരണേ.
അതെന്താ? ജഗൻ വീട്ടിലില്ലേ? അവനെ എന്താ വിടാത്തത്?
കുട്ടികളെ ഞാൻ ആങ്ങളയുടെ വീട്ടിലേക്കയച്ചു.
പൂജ സമയത്ത് അവരിവിടെ വേണ്ട.
ശരി, വാങ്ങിയിട്ട് വരാം.
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ഭീതിദമായ മൗനത്തിൻ ആഴം എങ്ങും മുഴങ്ങുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
ഇത് അറ്റം കാണാത്തൊരു പാതയാണോ? രക്തം ചിന്തും ചുഴിയാണോ?
അതൊരു ചതിയാണ്! അത് പോകാതെ പോകുമോ
നാടൻ കഥചൊല്ലൽ നല്ലൊരു നാടകമാവുന്നു
നിന്നുള്ളിൽ എരിയും അഗ്നി എല്ലാ അപകടങ്ങളെയും കൊല്ലുമോ?
ഉത്തരമില്ലാ പുരാവൃത്തങ്ങൾ കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വിജേഷ് സി.കെ